钦定古今图书集成/明伦汇编/氏族典/第205卷 > 高鸣
## 钦定古今图书集成/明伦汇编/氏族典/第205卷 > 高鸣

按《元史高鸣传》：“鸣字雄飞，真定人。少以文学知名河
东，元裕上书荐之，不报。诸王旭烈兀将征西域，闻其
贤，遣使召之，鸣乃起为王，陈西征二十馀策，王即荐
为彰德路总管。世祖即位，诏为翰林学士，兼太常少
卿。至元五年，立御史台，以鸣为侍御史。风纪条章，多
其裁定，每以敢言被上知。九年，迁吏礼部尚书。十一”
年，病卒；年六十六。